Home Club Rugby Club Rugby to get massive exposure, money
Boertjie February 6, 2013 at 15:15
Jacques(Bunny)Die wat nie hier is nie is elders!! February 7, 2013 at 10:14 Wêreldrekord vir meeste tweelinge in een graad in dié hoërskool | Maroela Media
Foto: New Trier High School, Illinois
New Trier High School in Winnetka, sowat 25 km buite Chicago, Illinois, het ŉ Guinness-wêreldrekord ingepalm: meeste tweelinge in een akademiese jaar by een skool.
Die skool spog met 44 stelle tweelinge en een drieling. Die 16-jarige leerders verbeter die vorige rekord van 24 stelle tweelinge van Highcrest Middle School in Wilmette, Illinois – een van New Trier se voerskole.
Dieselfde stelle tweelinge wat die aanvanklike rekord ontdek het, Luke en Ryan Novosel, het hul medeskoliere by New Trier aangemoedig om weer aansoek te doen. Die Novosels het verlede jaar reeds die vereiste dokumentasie van deelnemende gesinne bekom en moes byna ŉ jaar lank wag voor Guinness die rekord amptelik bevestig het.
“Dis nou nie ŉ aardskuddende prestasie nie, maar dis nogal cool om ŉ tweeling te hê wat mens altyd ondersteun, en om omring te wees deur ander [tweelinge] by die skool,” het Luke en Ryan verduidelik.
In ŉ groep van net meer as 1 000 leerlinge is die 91 tweelinge byna drie keer meer as die nasionale gemiddeld van tweelinge. Slegs drie pare tweelinge is identies (almal meisies) en die drieling is ook sussies. Daar is 19 stelle sussies en 11 stelle boeties (die res is boetie/sussie).
Twee stelle tweelinge is op verskillende dae gebore en twee gesinne het elkeen twee tweelinge.
Tweelinggeboortes het in 2014 ŉ rekordgetal gehaal toe gemiddeld een uit elke 30 babas ŉ tweeling was. Wetenskaplikes sê ŉ ma se ouderdom, opvoeding, welstand en vrugbaarheidbehandeling dra alles by tot ŉ moontlikheid vir tweelinge.
Petrp · 8 maande gelede
Ek is seker daar is iets in die drinkwater in daardie dorp :-)
Nou moet hulle net klas kry by tweeling onderwysers ook.
Suné · 8 maande gelede
Die hoeveelheid groeihormone en steroids wat in ons diere gepomp word om gouer vleis te lewer het al in SA ook vir die afgelope 10 jaar reeds drastiese gevolge. Self groente en vrugte is niks werd as jy nie organies gaan nie en dan is dit baie duur. Kinders bereik puberteit gouer ens ens en al is dit nog nie bewys nie, kyk na die hoeveelheid soorte kankers wat deesdae aan die orde van die dag is. Ja daar was kanker voorheen, maar nie in so ‘n groot mate soos vandag nie.
@Suné – wat het groeihormone in vleis, kinders wat vroeër puberteit bereik en organiese/nie-organiese groente en vrugte met die voorkoms van meer en meer stelle tweelinge in een bepaalde dorp/stad en een bepaalde skool in die VSA te doen?
Resep · 8 maande gelede
Beslis het hulle die resep!!
Defnitief iets in daardie dorp se drinkwater, daarom al die dubbeldore.
@Nettie, jy is seker nie ernstig nie?